Andrea Scholze

Andrea Scholze (f. 1988, Oslo) er utdannet ved Kunsthøgskolen i Oslo (BFA, 2011) og en mastergrad (MFA, 2016) i medium og materialbasert kunst. 

Scholze spesialiserer seg hovedsakelig innen skulpturell og figurativ kunst. Scholzes arbeider kjennetegnes ofte av en organisk estetikk, hvor hun søker å fange form og bevegelse. Hennes skulpturer uttrykker seg gjennom en røff og ekspressiv stil. Hun bruker hovedsakelig keramikk som materiale, men utforsker i noen tilfeller også andre materialer som porselen og metall. I sitt kunstneriske virke eksperimenterer Scholze med ulike materialer og uttrykksformer, hvor elementer av biologi og menneskelige følelser settes opp mot dyrenes verden. 

I sin praksis er Scholzes arbeider forankret i et sett med skiftende referanser, hvor interessen for science fiction spiller en sentral rolle. Kunstnerskapet til Scholze fokuserer på eksistensielle. Det finnes klare spor av evolusjon i verkene hennes, samtidig som hun har en uttalt holdning til hvordan det moderne mennesket plasserer seg over naturen. Scholze fanger opp naturens og dyrenes sårbarhet i møtet med det moderne mennesket, som stadig fjerner seg fra naturen. Tross i denne avstanden oppsøker mennesker likevel skog og fjell som en del av våre primære behov. Skulpturene hennes vekker eksistensielle tanker og refleksjoner hos betrakteren, og formidler historier til og om oss. Skapningene får betrakteren til å lengte etter naturen og reflektere over seg selv. 

Det røffe uttrykket i modelleringen og bruken av glasur gjør hver enkelt skulptur unik. I tillegg berører temaene hennes mange av oss, med titler som «Jeg hører ikke til» eller «Venter på vår». Skulpturene hennes treffer en følelsesmessig nerve, der man kan kjenne oss igjen i følelser som ensomhet eller fremmedgjøring i en verden som kan oppfattes som dystopisk og håpløs. I et intervju med den norske avisen Kapital avslørte Scholze at hun under studietiden ble inspirert av billedkunstneren Per Inge Bjørlo, kjent for sine skulpturer, samt den tyske multikunstneren Jonathan Meese, kjent for sine store abstrakte malerier og kontroversielle politiske uttalelser gjennom kunsten sin.

Offentlige verk 
Et tidlig gjennombrudd for Scholze er en serie "Apekatter" som hun laget under studiene og ble valgt ut til å vises på "Årsutstillingen" på Nasjonalmuseet i Oslo (2015). Den statlige etaten KORO (Kunst i offentlige rom) kjøpte syv store apeskulpturer på vegne av det som den gang het Buskerud fylkeskommune, og disse ble plassert ved Hønefoss videregående skole. 

Scholze avduket nylig en serie bronseskulpturer på Langøyene i Oslo (2023), bestilt av Oslo Kommunes Kunstsamling.

Samlinger 
Scholzes kunstverk er innkjøpt av både private og offentlige samlinger

KODE i Bergen, NO 

Nordenfjeldske Kunstindustrimuseum i Trondheim, NO 

KORO, Kunst i det offentlige rom, NO

Oslo Kommunes Kunstsamling, NO

Equinor Art Programme, NO

The Hoff Collection, NO

Presseomtale 
“Den grove, rå utformingen, der vi ser spor etter verktøy og hender, danner en virkningsfull kontrast til vesenets klør som minner om velpleide kvinnenegler; som brytningen mellom noe dyrisk og uregjerlig, og noe sivilisert og menneskelig. Denne spenningen er ofte tilstede hos Scholze. Hun er opptatt av det destruktive i mennesket, de mørke eruptive understrømmene.”

Mona Pahle Bjerke, Kunsthåndtverk“— Det er vanskelig å glemme synet av Andrea Scholze sine amorfe og svette troll.”

Tommy Olsson, Klassekampen

Utstillinger 
Scholze har siden utgangen av Kunsthøgskolen i Oslo stilt ut både nasjonalt og internasjonalt. 

Utvalgte soloutstillinger

Vigelandmuseet i Oslo, NO (2023)

QB Gallery i Oslo, NO (2022)

Trøndelag senter for samtidskunst i Trondheim, NO (2021)

Akershus kunstsenter i Lillestrøm, NO (2019)

Utvalgte gruppeutstillinger 

Clay Keramikmuseum i Middelfart, DK (2022)

Allouche Benias i Athen, GR (2021)

Gustavsberg Porcelænsmuseum, Värmdö (2021)

QB Gallery i Oslo (2021, 2020, 2022)

Patric Parrish Gallery i New York, US (2018)

TRESOR i Basel, CH (2017)

Collective Design Fair i New York, US (2016) 

Talente i München, DE (2015)

Referanser 

Norske billedhuggere
Fødsler i 1988